Heyetê Komîsyonê Azadîya Dînan ê Mîyanneteweyî yê Amerîka (USCIRF) Rojawan de zîyaretanê xo dewam keno. Hetkara Serekê USCIRFî dewa Til Balua ya Til Temirî de selahîyetdaranê Meclîsê Leşkerî yê Sûryanan reyde kombîyayîşê çapemenîye kerd.
Vervatoxê Meclîsê Leşkerî Aram Henayî derheqê zîyaretê heyetî de vat: ''Pêvînayîşê ma pozîtîf bi. Heyetî vat ke ê do paştî bidê ma.''
Nadîne Menza zî kombîyayîş de vat ke dewleta tirke peymananê mîyanneteweyîyan binpay kena û hêrişanê xo dewam kena. Menza vat: ''Ma ewro Kampa Waşokanî zîyaret kerde. Rewşa koçberanê ke hêrişê dewleta tirke şîyî, xirab bîye. Seba ke sîstemê Rojawanî û herême bipawîyê ganî Îdareyo Xoser bêro şinasnayene. Ma do tedaya hukmatê Amerîka bikerê ke dewleta tirke herême ra vejo û bikero ke Îdareyo Xoser tewrê xebetanê çareserîye bibo. Mabênê DAÎŞ û Tirkîya de ferqêk çin o. Ma do rewşe berê hukmatê Amerîka û Wezaretê Pawitişî. Ma do sûcanê dewleta tirke rayaumûmîye rê eşkera bikerê. Seba ke îtîfaqê NY, Amerîka û QSDyî dewam bikero destê ma ra çita bêro ma do bikerê.''
